ဗွေႏစန္ဒာဝရ

ဘွဲ့တောႏ
ဗွေႏစန္ဒာဝရ M.A.

လွူးဖွာꩻ
ခရစ် ၁၉၆၇-ဗာႏနေင်ႏ၊ လာဖေဖော်ဝါရီ (၂၈)နီꩻ၊ မွူးနီꩻအင်္ဂါႏ။

နွို့သာႏသနာႏမတ်တန်ꩻအမုဲင်
၁၃/ညရန(သ)၀၀၀၇၀၁၊

တကာႏမွိုးဖါမဉ်ꩻတွမ်ႏ အုံအဝ်ႏဒုံ
စင်ꩻဖါခန္တီႏမတ် + စင်ꩻမွိုးစိန်၊ ဝေင်ꩻနယ်ႏသီႏသဲင်ႏ၊ နောင်တဗင်ဒုံ။

ရဟန်ꩻတကာႏတွမ်ႏ အုံအဝ်ႏဒုံ
‍‍စင်ꩻဖါခန္တီႏမတ်+စင်ꩻမွိုးစိန်သီး- တွမ်ႏ ဝေင်ꩻနယ်ႏသီႏသဲင်ႏ၊ ဒုံနာꩻစစ်သောက်၊ စင်ꩻဖါဖြားကွံꩻ+စင်ꩻမွိုးသျက်၊ ဒုံနောင်တဗင်ကို ကအဝ်ႏအုံဒါႏ စင်ဖါဝါရကြား+စင်ꩻမွိုးသျုက်၊ သွဉ်ထူႏပညာႏတွင်ꩻ ကထောက်ပံ့ဒါႏ ပစ္စေꩻသားဖုံႏနဝ်ꩻ မွိုးခွိုꩻဖါခွိုꩻ ပါတွမ်ႏ ဖူးခိုဖူးမူႏဖုံႏနဝ်ꩻသွူ။

ဗုဲင်သျင်ႏ နေင်ႏ၊ လာ၊ နီꩻ
‍‍ခရစ် ၁၉၇၉-ဗာႏနေင်ႏ၊ မတ်လာ (၂၇)နီꩻ၊ ဥပဇ္စျယ်ꩻဆရာႏ - ဗွေႏဗွန်ကုမ္မာႏ၊ ဝေင်ꩻနယ်ႏသီႏသဲင်ႏ၊ ကျောင်ꩻနောင်တဗင်။

ဗုဲင်ရဟန်ꩻ နေင်ႏ၊ လာ၊ နီꩻ
‍‍ခရစ် ၁၉၈၉-ဗာႏနေင်ႏ၊ လာဖေဖော်ဝါရီ(၁)နီꩻ၊ ဥပဇ္စျယ်ꩻဆရာႏ - ဗွေႏဗွန်ကုမ္မာႏ၊ ဝေင်ꩻနယ်ႏသီႏသဲင်ႏ ကျောင်ꩻနောင်တဗင်။

သွဉ်ထူႏပညာႏ နေင်ႏ၊ ကျောင်ꩻ၊ ဝေင်ꩻ၊ ဆရာႏမဉ်ꩻ တွမ်ႏ အောင်ႏလိတ်တန်ꩻ
‍‍ခရစ် ၁၉၇၉-ဗာႏနေင်ႏ၊ မေလာကို ထွက်ဝဏ္ဏ သဲင်ꩻအပ်ထေ့ ဝေင်ꩻတောင်ႏကီꩻ၊ ကျောင်ꩻကုန်ꩻသာႏ၊ ဗွေႏစင်ꩻတန် ဗွေႏပဏ္ဍိတ-ထျꩻတဲင် သွဉ်ထူႏလွေꩻဗာႏ ပရိယတ္တိအခေႏခံႏ၊ ဝိနယ်ꩻ၊ သဒ္ဒါႏ၊ သင်္ဂြိုဟ်ႏ ဖုံႏနဝ်ꩻသွူ။
ခရစ် ၁၉၈၃-ဗာႏနေင်ႏ၊ ဧဗီလာကို ဗွေႏသောဘနာဘိဝံသ (ထီတခေါ့ꩻ-ဟိုနမ်း)၊ လင်ꩻအပ်ထေ့ ဝေင်ꩻညောင်ႏရွီႏ၊ ကျောင်ꩻရွှေဂူ၊ ဗွေႏဆရာႏတောႏ ဘဒ္ဒန္တဝိလာသာဘိဝံသ (အဘိဓဇမဟာရဋ္ဌဂုရု၊ အဘိဓဇအဂ္ဂမဟာသဒ္ဓမ္မဇောတိက)ထျꩻတဲင် သွဉ်ထူႏလွေꩻ ပထမတန်ꩻလိတ်ဝါႏ ဗꩻတွိုႏလွေꩻစွဉ်ႏ ပထမကြီးတန်ꩻလိတ်ဝါႏ ဖုံႏနဝ်ꩻသွူ။

ခရစ် ၁၉၉၁-ဗာႏနေင်ႏ၊ ဇူလိုင်လာကို လွေꩻအုံဝေင်ꩻသွေညောင်၊ ကျောင်ꩻဒက္ခိဏာရာမကိုတဲင် ထွာယို့ꩻဖေႏဝင်ꩻ ချꩻလိတ်ပုဂ္ဂိုလ်ႏနဝ်ꩻ ညစွဉ်ႏ(၅)နေင်ႏဗွေဗွေသွူ။

ခရစ် ၁၉၉၆-ဗာႏနေင်ႏ၊ ဇူလိုင်လာကိုနဝ်ꩻ ဝေင်ꩻညောင်ႏရွီႏ၊ ကျောင်ꩻရွှေဂူ ဆရာႏတောႏ ဘဒ္ဒန္တဝိလာသာဘိဝံသ (အဘိဓဇမဟာရဋ္ဌဂုရု၊ အဘိဓဇအဂ္ဂမဟာသဒ္ဓမ္မဇောတိက)တဲမ်းဖေႏ လိတ်ထောက်ခံႏထွူတဲင် လင်ꩻချာယင်း ဝေင်ꩻမန္တလေꩻ၊ လင်ꩻအုံထေ့ ဗွေႏဆရာႏတောႏ ဘဒ္ဒန္တသုမန(အဂ္ဂမဟာပဏ္ဍိတ)ထျꩻ၊ ကျောင်ꩻမော်လမြိုင်ဒေါ်ပု၊  ဘုရာꩻတန်တွိုက်ကိုနဝ်ꩻသွူ။ တဲမ်းလိတ်သား သတင်ꩻသွုံꩻ ဘုရာꩻတန်တွိုက်၊ မော်လမြိုင်ဒေါ်ပုကျောင်ꩻအယံတွင်ꩻ လွေꩻသွဉ်ထူႏ ဓမ္မာစရိယလိတ်ဝါႏ ကျောင်ꩻဆင်မင်း ဗွေႏဩဘာဘိဝံသ၊ ဗွေႏပညောဘာသာဘိဝံသ၊ ကျောင်ꩻသတ္တမအုပ် နန္ဒီသေနတွိုက် ဗွေႏသူရိယာဘိဝံသ၊ ကျောင်ꩻပေါက်မြိုင် ဗွေႏအဂ္ဂဝံသာဘိဝံသ သီးထျꩻနဝ်ꩻသွူ။

ခရစ် ၁၉၉၆-ဗာႏနေင်ႏ၊ လာဒီဇင်ဘာ(၃)နီꩻ၊ အောင်ႏမျင်ႏလွေꩻ "နိုင်ငံတော် ပရိယတ္တိ သာ့သနာ့တက္ကသိုလ်(မန္တလေး)၊ Entrance Examinaion and interview}တဲင် လာဒီဇင်ဘာ(၉)နီꩻနဝ်ꩻ ပြောင်ꩻလွေꩻခန်း "နိုင်ငံတော် ပရိယတ္တိသာသနာ့တက္ကသိုလ်ႏကိုနဝ်ꩻသွူ။

ခရစ် ၂၀၀၅-ဗာႏနေင်ႏ၊ လာဒီဇင်ဘာ(၂၁)နီꩻ၊ တဲမ်းလိတ်သား ဆန္ဒအလꩻ၊ နိုင်ငံတော် ထေရဝါဒ ဩဝါဒါစရိယ ဆရာတော်များအဖွဲ့"ဖေႏအပ် ပျုသာႏသနာႏတာႏဝွန်ႏ ပသာလွေꩻချင်ꩻခမ်းအခဝ်ထင်ꩻ ဝေင်ꩻဖလန်း၊ "ထေရဝါဒ ဗုဒ္ဓသာႏသနာႏပျု ဗဟိုႏကျောင်ꩻ"ကို နဝ်ꩻသွူ။

တဲမ်းလိတ်သား တာႏဝွန်ႏထဲ့ သတင်ꩻသွုံꩻ ချင်ꩻခမ်း(၂)နေင်ႏကထွိုင်ႏဗွေ ခရစ်၂၀၀၇-ဗာႏနေင်ႏ၊ လာဒီဇင်ဘာ အဆုဲင်ꩻသွတ်ꩻ တပတ်နဝ်ꩻ သဲင်ꩻအုံချာ ရပ်ဇာႏတိ ဝေင်ꩻနယ်ႏသီႏသဲင်ႏ၊ ကျောင်ꩻနောင်တဗင်ကို ဗꩻတွိုႏယိုခါသွူ။

ကအောင်ႏမျင်ႏဒါႏ လိတ်စေပွယ်ꩻဖုံႏနောဝ်ꩻ
၁။ ဝိနယပုဗ္ဗင်္ဂမ လိတ်စေပွယ်ꩻ (ဝေင်ꩻဟုဲင်ꩻဟိုꩻ)ကိုနဝ်ꩻ အောင်ႏမျင်ႏလွေꩻ ပထမတန်ꩻ (လꩻပထမဆုꩻ)၊ ဒုတိယတန်ꩻ တွမ်ႏ တတိယတန်ꩻ။

၂။ ဝိနယပုဗ္ဗင်္ဂမ လိတ်စေပွယ်ꩻ (ရွှေဂူကျောင်ꩻတွိုက် ပွယ်ꩻစဲဉ်ႏ)ကိုနဝ်ꩻ အောင်ႏမျင်ႏလွေꩻ ပထမတန်ꩻ၊ ဒုတိယတန်ꩻ၊ တတိယတန်ꩻ၊ စတုတ္ထတန်ꩻ၊ ပဉ္စမတန်ꩻ(လꩻပထမဆုꩻ) တွမ်ႏ ဆဋ္ဌမတန်ꩻ(လꩻဒုတိယဆုꩻ)။

၃။ ဝိနယာဒိနုဂ္ဂဟ လိတ်ပွယ်ꩻတန်ꩻ (ညောင်ႏရွီႏ)ကိုနဝ်ꩻ အောင်ႏမျင်ႏလွေꩻ ပထမတန်ꩻ(လꩻပထမဆုꩻ)၊ ဒုတိယတန်ꩻ၊ တတိယတန်ꩻ တွမ်ႏ စတုတ္ထတန်ꩻ(လꩻပထမဆုꩻ)။

၄။ အစိုႏရ ပထမပြန်ႏလိတ်ပွယ်ꩻကိုနဝ်ꩻ အခြေပြုတန်ꩻ(လꩻဂုဏ်ႏထူꩻဆုꩻ)၊ ပထမငယ်တန်ꩻ၊ ပထမလတ်တန်ꩻ၊ ပထမကြီးတန်ꩻဖုံႏ အောင်ႏမျင်ႏလွေꩻ တရန်းထွူတရန်းနဝ်ꩻသွူ။

ဒဲ့ꩻထူႏလꩻလွေꩻဘွဲ့
တဲမ်းလိတ်သား ကသွဉ်ထူႏလွေꩻပညာႏ "နိုင်ငံတော် ပရိယတ္တိသာသနာ့ တက္ကသိုလ်ႏ"အခိန်ႏကာႏလနဝ်ꩻ ထွိုက်ထွိုက်တန်ႏတန်ႏ ဒဲ့ꩻထူႏလꩻလွေꩻ "သာသနတက္ကသီလ ဓမ္မာစရိယ B.A(Hons)" ဘွဲ့တွမ်ႏ "သာသနတက္ကသီလ မဟာဓမ္မာစရိယM.A(Buddhism)"ဘွဲ့တောႏဖုံႏ နဝ်ꩻသွူ။

ယိုခါကအဝ်ႏပျု သာႏသနာႏနဝ်ꩻ
ဝေင်ꩻတောင်ႏကီꩻ ပအိုဝ်ႏစွိုးခွိုꩻအစွိုꩻ၊ ခမ်းထီဌာႏနချုပ်ရွုမ်ꩻ(အရန်းဆꩻကီသွတ်ꩻ)ကို အဝ်ႏအွဉ်ခွုမ်စံႏလွေꩻ ပိဋကတ်ပြန်ႏပအိုဝ်ႏ ထာꩻမာꩻကိစ္စဖုံႏနဝ်ꩻသွူ။

သာႏသနာႏကိစ္စ ဆောင်ႏရွက်ချက်ဖုံႏ
ပိဋကတ်ပြန်ႏပအိုဝ်ႏအစွိုꩻကို ထွာ အွဉ်အကိုရေꩻ(၁)၊ ပြန်ႏပအိုဝ်ႏဖေႏပါ သုတ်မဟာဝါ ပါဠိတောႏ၊ ထွာဖေႏပါအယ်ဒီတာတပါꩻတဲင် မွဉ်းလွိုမ်းဖေႏပါ ကျမ်ꩻစောင်ႏဖုံႏနဝ်ꩻသွူ။

ကပျုစုတဲမ်းထေဖေႏ လိတ်စောင်ႏဖုံႏနဝ်ꩻ
၁။ ပအိုဝ်းတိုင်းရင်းသားတို့၏ ဘာသာရေးနှင့် ယဉ်ကျေးမှု (ဘွဲ့ယူစာတမ်း)။
၂။ ရှမ်းပြည်နယ် (တောင်ပိုင်း) တိုင်းရင်းသားပေါင်းစုံတို့၏ ဘာသာရေးနှင့် ယဉ်ကျေးမှုကို လေ့လာခြင်း (ဘွဲ့ယူကျမ်း)။
၃။ နယ်စပ်နှင့် တောင်တန်းဒေသဆိုင်ရာ သာသနာပြုစာတမ်း။
၄။ ပအိုဝ်ႏသမဲင်ꩻသုတေသနလိတ်စောင်ႏ
၅။ ပျူ-ပအိုဝ်ႏ တောင်သား သမဲင်ꩻသုတေသန လိတ်စောင်ႏ။
၆။ လွိုင်ႏကွိုန်ꩻသာႏယာႏရေꩻစူခွုမ် လိတ်စောင်ႏ။
၇။ "ဗွောင်ဖွင်ꩻပူႏဇောႏ-ဗုဒ္ဓသာသနံ စိရံတိဋ္ဌတု" ငေါဝ်းအဓိပ္ပာယ်ႏ။
၈။ ပြန်ႏပအိုဝ်ႏဖေႏ သုတ်မဟာဝါပါဠိတောႏ-တဲ့ ထွူဖြီꩻစီꩻလဲဉ်းနဝ်ꩻသွူ။
ဘွဲ့တောႏ -      ဗွေႏစန္ဒာဝရ M.A
ကျောင်ꩻ -        ကျောင်ꩻနောင်တဗင်
ဝေင်ꩻ/နယ်ႏ -  ဝေင်ꩻနယ်ႏသီႏသဲင်ႏ၊
                      ဒုံနောင်တဗင်။ပိဋကတ်ပြန်ႏပအိုဝ်ႏ မတ်တန်ꩻစောင်ႏ အမုဲင်(၁)

 အာႏကွိုꩻ 

ကဏ္ဍ:ပအိုဝ်ႏဗွေႏလိုꩻကျောင်ꩻသီး နမ်းခြောင်ꩻခရာႏ